Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Никола Димитровски со службена легитимација број 28-0003 и Зорица Цветковска со службена легитимација број 28-0007 изврши редовен инспекциски надзор над субјектот на инспекцискиот надзор Приватна установа за вон-семејна социјална заштита на стари лица СВЕТИ ЈОВАН СТРУМИЦА Ул.,,11 Септември,,бр.60, Струмица застапуван од одговорното лице Марија Караманолева и со Записник ИП1 број 16-03 од 22.05.2023 година ја утврди фактичката состојба и врз основа на член 338 од Законот за социјалната заштита („Службенвесникна РСМ” број 104/19, 146/19, 275/19, 302/2020, 311/2020, 163/2021, 294/21, 99/22, 236/22 и 65/23) (во натамошниот текст:Законот) го донесе следното

**Р Е Ш Е Н И Е**

Се наредува на Марија Караманолева, одговорно лицена Приватната установа за вон-семејна социјална заштита на стари лица СВЕТИ ЈОВАН СТРУМИЦА (во натамошниот текст: Установата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа,да ги преземе следните мерки во роковите и од страна на одговорното лице:

1.Сите станбени единици во Установата да се опремат со сигнални уреди за алармирање на потребата од помош на корисниците, согласно член 6 став 11 од Правилникот за нормативите и стандардите за основање и започнување со работа на установи за социјална заштита за старилица(,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 20 дена од приемот на решението.**

2. Сите станбени единици во Установата да се опремат со ноќно орманче, ноќна ламба, маса и столица-фотеља, согласно член 15, став 1, точка 1,алинеја 1 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 20 дена од приемот на решението.**

3.Установата со капацитет од 20 корисници која спаѓа во установите кои сместуваат до 35корисници да обезбеди соодветен број на вработени стручни кадри и тоа: еден одговорен работник за нега во смена (медицинска сестра-ССС), односно да има вработено четири (4) медицински сестри и пет (5)геронто домаќинки, согласно член 17 од Правилникот за нормативите и стандардите за простор, опрема, стручни кадрии средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 45 дена од приемот на решението.**

4.Установата со капацитет од 20 корисници која спаѓа во установите кои сместуваат до 35 корисници да обезбеди соодветен број на вработени работници и тоа: едно(1) лице за чистењена станбени единици, заеднички простор, санитарно-хигиенски простории, дворни површини и други отворени површини и едно(1)лице помошен персонал (перална, шивач, хигиена) согласно член 171 став 6 од Законот, член 16 од Законот за установите, член 18 став 1 и став 3 алинеја 2 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица („Службен весник“ на РМ, бр.125/15).

**Рокот за извршување на изречената инспекциска мерка изнесува 45 дена од приемот на решението**

5.Во Установата да се води евиденција за одржување на личната хигиена на корисниците, согласно член 19 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 5 дена од приемот на решението**

6.Установата за потребите на корисниците со кетеринг услугата да обезбеди 4 дневни оброци и тоа појадок, ручек, ужина и вечера и да обезбедува соодветна спецификација за дистрибуираните оброци, согласно член 94 од Законот и член 14, 15 и 16 од Правилникот за нормативите за целодневна исхрана на корисниците во установите за институционална социјална заштита(,,Службен весник на Република Македонија,, бр.87\15).

**Рокот за извршување на изречената инспекциска мерка изнесува 60 дена од приемот на решението и постојано**

7.Бројот на креветите во станбените единици да се уреди во рамките на дозволениот максимум во однос на минималната површина на станбените единици и во однос на тоа дали се за сместување на релативно здрави стари лица или за лица со потреба од помош и нега од друго лице, согласно член 7 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 5 дена од приемот на решението**

8. Во моргата да се постави мијалник со топла и ладна вода, согласно член 15 став 1 алинеја 9 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 20 дена од приемот на решението**

9.Установата да постапи по точка 2 од Решението бр.10-3916/3 од 10.08.2022 година на Министерот за труд и социјална политика,да ја извести Комисијата за лиценцирање на даватели на социјални услуги и да достави листа на вработенпотребен стручен кадар од Агенцијата за вработување на РСМ , согласно член 163, 164 и 165 од Законот.

**Рокот за извршување на изречената инспекциска мерка изнесува 5 дена од приемот на решението**

10.Раководното или друго овластено лице во установата за социјална заштита е должно веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Никола Димитровски со службена легитимација број 28-0003 и Зорица Цветковска сослужбена легитимација број28-0007 изврши редовен инспекциски надзор над субјектот на инспекциски надзор Приватна установа за вон-семејна социјална заштита на стари лица СВЕТИ ЈОВАН СТРУМИЦА Ул.,,11 Септември,,бр.60,Струмица застапуван од одговорното лице Марија Караманолева, вопостапката за остварување и користење на услугата на вон-семејнасоцијална заштита-сместување во установа за старилица и за констатирани недостатоци и неправилности состави Записник ИП1 број 16-03 од 22.05.2023 година.

    За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-03 на 22.05.2023 година.

**Инспектори за социјална заштита:**

**Виш инспектор, Никола Димитровски**

**Инспектор, Зорица Цветковска**